CELEX: 62012TN0197
Language: bg
Date: 2012-05-09 00:00:00
Title: Дело T-197/12: Жалба, подадена на 9 май 2012 г. — Metropolis Inmobiliarias y Restauraciones/СХВП — MIP Metro (METRO)

14.7.2012   
            
            
               BG
            
            
               Официален вестник на Европейския съюз
            
            
               C 209/9
            
         Жалба, подадена на 9 май 2012 г. — Metropolis Inmobiliarias y Restauraciones/СХВП — MIP Metro (METRO)
   (Дело T-197/12)
   2012/C 209/15
   Език на жалбата: английски
   
      Страни
   
   
      Жалбоподател: Metropolis Inmobiliarias y Restauraciones, SL (Барселона, Испания) (представител: J. Carbonell Callicó)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: MIP Metro Group Intellectual Property GmbH & Co. KG (Дюселдорф, Германия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да измени решението на първи апелативен състав на Службата за хармонизация във вътрешния пазар (марки, дизайни и модели) от 1 март 2012 г. по преписка R 2440/2010-1,
            
         
               —
            
            
               при условията на евентуалност, само ако предходното искане бъде отхвърлено, да отмени решението на първи апелативен състав на Службата за хармонизация във вътрешния пазар (марки, дизайни и модели) от 1 март 2012 г. по преписка R 2440/2010-1,
            
         
               —
            
            
               да осъди ответника и другата страна в производството пред апелативния състав да заплатят съдебните разноски.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав.
   
      Марка на Общността, предмет на спора: цветна фигуративна марка „METRO“, включително за услуги от клас 36 — Заявка за регистрация на марка на Общността № 7585045.
   
      Притежател на марката или знака, на която/който е направено позоваване в подкрепа на възражението: жалбоподателят.
   
      Марка или знак, на която/който е направено позоваване в подкрепа на възражението: заявка за регистрация на марка на Общността № 7111974 на цветната фигуративна марка „GRUPOMETROPOLIS“ за услуги от клас 36.
   
      Решение на отдела по споровете: отхвърля възражението.
   
      Решение на апелативния състав: отхвърля жалбата.
   
      Изложени правни основания: нарушение на член 6 от Конвенцията за защита на правата на човека и основните свободи; нарушение на членове 75 и 76 от Регламент № 207/2009 на Съвета; и нарушение на член 8, параграф 1, буква б) от Регламент № 207/2009 на Съвета.